เรื่องร้องเรียน: กลิ่นเหม็นขยะจากโรงขยะอ่อนนุชช่วงหน้าฝนทุกปี เหม็นจนเปิดหน้าต่างไม่ได้
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้มอบหมายให้เจ้าหน้าที่ดำเนินการตรวจสอบบริเวณหมู่บ้านศุภลัย สุวรรณภูมิ ซอยลาดกระบัง 1ก/14 แขวงลาดกระบัง เขตลาดกระบัง จากการสอบถามเจ้าหน้าที่ของหมู่บ้านดังกล่าว แจ้งว่ามีกลิ่นเหม็นบ้างเป็นบางวัน ช่วงเวลาไม่แน่นอน จึงได้ชี้แจงมาตรการการแก้ไขปัญหากลิ่นขยะเพื่อป้องกันผลกระทบที่เกิดขึ้นกับประชาชน ดังนี้ 1. ควบคุมดูแลกระบวนการการจัดการมูลฝอยอย่างเคร่งครัด โดยให้ฉีดพ่นสารบำบัดกลิ่นในทุกกระบวนการกำจัดมูลฝอย 2. กำชับให้ทำความสะอาดพื้นที่ของโรงงานกำจัดมูลฝอยทุกโรงงานภายในพื้นที่ศูนย์กำจัดมูลฝอยอ่อนนุช 3. ล้างทำความสะอาดพื้นที่รอบศูนย์กำจัดมูลฝอยอ่อนนุชเป็นประจำ 4. ปรับปรุงสภาพภูมิทัศน์ภายในศูนย์กำจัดมูลฝอยอ่อนนุช โดยมีโครงการฟื้นฟูบ่อขยะให้กลายเป็นสวนป่าเชิงนิเวศเพิ่มพื้นที่สีเขียว
ความเห็นของผู้แจ้ง: ช่วยดูแลเรื่องกลิ่นโรงงานขยะในช่วงฤดูฝนด้วยครับ
พื้นที่: แขวงลาดกระบัง เขตลาดกระบัง กรุงเทพมหานคร